wickkiey/tamil-wikipedia-chunked huggingface dataset:
# நுகர்வியம்

## வரலாறு

நுகர்வும் வணிகமும் மனித நாகரிகங்ககளின் தொடக்க காலம் முதலே இருந்து வருகின்றன. எனினும் பெருமக்கள் பல்வேறு வகையான பொருட்களையும் சேவைகளையும் நுகர்வதற்கான வசதி தொழிற்புரட்சியினால் 18-19 ம் நூற்றாண்டுகளில் ஏதுவானது. இதில் ஒரு முக்கிய திருப்பமாக 20ம் நூற்றாண்டின் தொடக்கத்தில் ஃகென்றி போர்ட் அறிமுகப்படுத்திய தொகுப்பு வரிசை உற்பத்தி முறையும், வின்சிலோ ரெய்லர் அறிமுகப்படுத்திய அறிவியல் மேலாண்மை முறைமைகளும் அமைந்தன. இவற்றினால் உற்பத்தித் திறன் பெருகி பெரும் உற்பத்தி சாத்தியமானது. பல தரப்பட்ட பொருட்கள் பெருந்தொகையில் உற்பத்தி செய்யப்பட்டு மலிந்த விலைக்கு விற்கப்படலாயின. இவ்வாறாக முதல் முதலாக ஐக்கிய அமெரிக்காவிலும், மேற்குநாடுகளிலும், யப்பானிலும் நுகர்வுச் சமூகங்கள் விருத்தி பெற்றன.  
பெருந்தொகைப் பொருட்கள் இலகுவாக உற்பத்தி செய்யப்பட்டதால் அவற்றை சந்தைப்படுத்துவதற்கு உதவும் வகையின் விளம்பரத்துறை உருவாகி விரிவுபெற்றது. தொழிற்புரட்சியுடன் வளர்ச்சி பெற்ற அச்சு, வானொலி, தொலைக்காட்சி ஊடகங்கள் ஊடாகவும் நேரடியாகவும் விளம்பரத்துறை இந்தப் பொருட்களை பெருமக்கள் நுகரத் தூண்டின.  
இரண்டாம் உலகப் போரின் போது பல்வேறு போர்க் கருவிகளை உற்பத்தி செய்வதற்கான கட்டமைப்புக்களை மேற்குநாடுகள் பெருக்கின. அப் போரின் முடிவின் பின்பு இந்த கட்டமைப்புகள் நுகர்வுப் பொருட்களை உற்பத்தி செய்து பெருமக்களுக்கு விற்பனை செய்யுமாறு மாற்றப்பட்டன. இதனால் பெருமக்களின் பொருள் வசதிகள் பல மடங்குகள் பெருகின.  
1950 களின் கடன் அட்டைகள் விரிவாக அறிமுகமாகின. கடனுக்கு பொருட்களை வழங்குவதன் மூலம் தமது மிகு உற்பத்தியை நுகரப் பண்ணலாம் என்பதை வணிகங்கள் உணர்ந்தன. பின்னர கடன் வழங்குவது போன்ற நிதிச் செயற்பாடுகளும் பெரும் வணிகங்களாக மாறின.  
1970 களின் இறுதியிலும் 1980 களின் தொடக்கத்திலும் டங் சியாவுபிங் தலைமையில் சீனா முதலாளித்துவ சீர்திருத்தங்களை அறிமுகப்படுத்தியது. இதன் விளைவாக மலிந்த விலையில் பெரும் உற்பத்தி செய்யும் கட்டமைப்பை சீனா பெற்றுக் கொண்டது. ஐக்கிய அமெரிக்க மற்றும் பிற மேற்குநாட்டு வணிகங்கள் இலாபம் கருதி தமது பல உற்பத்திகளை இங்கு நகர்த்தின. 2010 களில் உலக பொருளாதார நெருக்கடி காரணமாக சீனாவின் ஏற்றுப் பொருளாதாரம் பலவீனம் அடைய அது உள் நுகர்வியத்தை விருத்தி செய்வதை ஒரு முக்கிய அரச கொள்கையாக முன்னெடுக்கிறது. 1989 ம் ஆண்டு சோவியத் ஒன்றியமும், 1991 ம் ஆண்டு இந்தியாவும் உலக தாரளமயக் கொள்கைகளை ஏற்றுக் கொண்டன. இதன் விளைவாக அந்த நாடுகளிள் மத்திய வர்க்கம் வளர்ச்சி பெற்றது. நுகர்வியம் விருத்தி பெற்றது.  
உலக மயமாதலின் உந்துதால் உலகின் எல்லா நாடுகளும் நுகர்விய வீச்சுக்குள் வந்துள்ளன. பன்னாட்டுக் வணிகங்கள், உலகப் பொருளாதார அமைப்புகள், வங்கிகள், தொடர்பாடல் மற்றும் தகவல் தொழில்நுட்பங்கள் இதை ஏதுவாக்கின. மிகவும் ஏழையான கிராமங்களிலும் கூட பற்பசை, சோப், கோலா, சொண்டுப் பூச்சுப் போன்றவை பரவலாகப் பயன்படுத்தப்படுகின்றன.
# நுகர்வியம்

## சார்பு வாதங்கள்

### பொருளியல் வளர்ச்சி

நுகர்வியம் பெரும் உற்பத்தியை ஊக்குவித்தது, பெருமக்களின் பொருள் வசதிகளைப் பெருக்கியது. முன்னர் காலத்தில் மேட்டுக்குடி மக்கள் மட்டும் அனுபவித்த பொருட்களையும் சேவைகளையும் முதல் முறையாக நுகர்வியமே பெருமக்கள் அனுபவிக்க வாய்ப்புத் தந்தது. சீனாவிலும், இந்தியாவிலும் பல நூறு மில்லியன் மக்கள் ஏழ்மை நிலையில் இருந்து மேலே வர இந்த நுகர்விய பொருளாதாரம் உதவி உள்ளது.
# நுகர்வியம்

## சார்பு வாதங்கள்

### புத்தாக்கம்

நுகர்வியத்தின் உந்துதலான மேலும் மேலும் புதிய பொருட்களையும் சேவைகளையும் சந்தைக்கு கொண்டு வருதல் சமுக, அறிவியல், தொழில்நுட்ப புத்தாக்கத்தின் பெரும் மூலமாக இருக்கிறது. ஒரு புதிய புத்தாக்கம் அல்லது கண்டுபிப்பின் மூலம் அவற்றை நுகர்வோருக்கு வழங்கி தாம் பெரும் இலாபம் ஈட்டலாம் என்பது தொழில் முனைவோரின் ஒரு முக்கிய உந்தலாக இருக்கிறது. ஆய்வு மற்றும் விருத்தியை முதலீட்டின் பெரும் பகுதி வணிகங்களாலேயே மேற்கொள்ளப்படுகிறது.
# நுகர்வியம்

## சார்பு வாதங்கள்

### தெரிவுச் சுதந்திரம்

நுகர்வு மனித சமூகத்தின் இயல்பான ஒரு வெளிப்பாடு. எந்தப் பொருளையும் சேவையும் நுகர்வது என்பது ஒருவருக்கும் இருக்கும் அடிப்படைஉரிமை. இதை அரசோ பிறரோ கட்டுப்படுத்தல் ஆகாது.
# நுகர்வியம்

## சார்பு வாதங்கள்

### மரபுபை உடைத்தல்

உலகின் அனைத்து சமயங்களும் நுகர்வை கருத்தியல் நோக்கில் எதிர்க்கின்றன. உள்ளுர் பொருளாதாரங்கள் மரபார்ந்த சமூக அல்லது சாதிக் கட்டமைப்புகளில் தங்கி இருக்கின்றன. பெண்கள் வீட்டுக்கு வெளியே தொழில் செய்வதும், நிதிச் தற்சார்பு பெறுவது அவர்கள் வீட்டு வேலைகளில் அமிழ்ந்து கிடந்தபோது சாத்தியம் ஆகவில்லை. இத்தகைய மரபார்ந்த சமூக கட்டமைப்புகளை நுகர்வியம் உடைக்கிறது. நுகர்வியத்தை நாட்டுப்பற்று, இனப்பற்று, மொழிப்பற்று, சமயப்பற்றுக்களை கடந்த பொருள் அடிப்படையிலான ஒரு கருத்தியல் ஆக பார்க்கலாம்.
# நுகர்வியம்

## விமர்சனங்கள்

### பொருள்மைய வாழ்க்கை

நுகர்வியம் முதன்மையாக ஒரு பொருள்மைய வாழ்கையை உக்குவிக்கிறது. குடும்பம், உறவுகள், சமூக வாழ்வு, தொழில்நிறைவு போன்றவற்றுக்கு மாற்றாக நுகர்வை முன்னிறுத்துகிறது. தேவைகளுக்கு மிகையாக நுகர்வை ஊக்குவித்து ஒருவரின் நேரத்தை உழைப்பை சுவீகரிக்கிறது.
# நுகர்வியம்

## விமர்சனங்கள்

### கடன்

கடந்த சில பத்தாண்டுகளாக கடன்கள் பெற்றே பெருமக்கள் நுகர்வை மேற்கொண்டுள்ளார்கள். இதனால் தனிநபர், குடும்ப, நாடுகள் கடன்கள் பூதமாகப் பெருகி உள்ளன. இந்தக் கடன் அழுத்தம் பேண்தகு பொருளாதார வளர்ச்சிக்கு கெடுதலாக அமைந்துள்ளது.
# நுகர்வியம்

## விமர்சனங்கள்

### சூழல் பாதிப்பு

நுகர்வியம் வேகமாக, முழுமையான விளைவுகளை பரிசீலிக்காமல் இயற்கை வளங்களைப் பயன்படுத்தி நுகர்வை ஊக்குவித்தது. இதனால் பல்வேறு சூழல் மாசடைதல், வள அழிவு, கழிவு அதிகரிப்பு அகியவை நிகழ்கின்றன.வனவிலங்குகள், பறவைகள் மற்றும் பலவகை உயிரினங்கள் பெருமளவில் அழிக்கப்படுகின்றன. கட்டுப்பாடற்ற நுகர்வால், உடல் மற்றும் மனம் சார்ந்த கோளாறுகளும் நோய்களும் பல்கிப் பெருகி வருகின்றன.
# நுகர்வியம்

## விமர்சனங்கள்

### அன்னியமாதல்

நுகர்வியம், குறிப்பாக அதன் முதலாளித்துவ தொகுப்பு வரிசை பெரும் உற்பத்தி முறைமை தொழிலாளர்கள் தாம் என்ன உற்பத்தி செய்கிறார்கள், ஏன் உற்பத்தி செய்கிறார்கள் என்றதில் இருந்த அன்னியப்படுத்தி வைத்திருக்கிறது. நுகர்பவர்களும் ஒரு பொருள் எங்கு, எப்படி, யாரால் உற்பத்தி செய்யப்பட்டது என்ற உறவில் இருந்து அன்னியப்பட்டு இருகிறார்கள். இந்த அன்னியமாதலால் உளவியல், சமூகவியல், பொருளியல், சூழலியல் தாக்கங்கள் ஏற்படுகின்றன.
# நுகர்வியம்

## விமர்சனங்கள்

### ஒருமுகமாக்கல்

நுகர்வர்களுக்கு மேலும் மேலும் தேவைகளை உருவாக்குதல், ஒரே பொருளை சிறிய வேறுபாறுகளுடன் பெருமக்களுக்கு விற்பனை செய்தல், உலகமயமாதல் போன்ற நுகர்வியத்தின் அடிப்படைக் கூறுகள் பல்வேறு பண்பாடுகளையும் முறைமைகளை அழித்து அல்லது தேவையற்றவை ஆக்கி சமூக ஒருமுகமாக்கலைச் செய்கின்றன. உலகத்தில் இருந்த பல உணவு வழக்கங்கள், உடைகள், விளையாட்டுக்கள், ஆடற்கலைகள், தொழிற்கலைகள் போன்றவை அருகி ஒரே மாதிரியான வேக உணவுகள், ஒரே மாதிரியான உடைகள் போன்ற ஒருமுகமாதல் நிகழ்ந்துவருகிறது. எ.கா McDonaldization, Cocacolonization, Disneyfication. மொழி, கதையாடல்கள், நம்பிக்கைகள், அரசியல் சட்ட முறைமைகளும் இதே மாதிரியான ஒருமுகமாக்கலுக்கு உள்ளாகி உள்ளன. 6000 மேற்பட்ட மொழிகள் அழிந்து நுகர்வுப் பொருளாதாரத்தில் ஆதிகம் செலுத்தும் சில மொழிகள் மட்டுமே பயன்படுத்தப்படும் சூழல் இதற்கு ஓர் எடுத்துக்காட்டும் ஆகும்.
# நுகர்வியம்

## மாற்றுக்கள்

நுகர்வியத்தின் மாற்றாக பல்வேறு வாழ்முறைகளும் நுணுக்கங்களும் பல நூற்றாண்டுகளாக முன்வைக்கப்பட்டுள்ளன. எளிய வாழ்முறை, சிக்கன வாழ்முறை, திட்டக் குமுகங்கள், ஆமிசு போன்ற தனித்தியங்கும் குமுகங்கள், பிழைப்பியம், பொதுமங்கள், கூட்டு நுகர்வு, பகிர்வு, தானே செய்தல், சகா-சகா செயலாக்கம், நேர வங்கி, உள்ளூர் கொள்வனவு போன்றவை சில எடுத்துக்காட்டுக்கள். தொடர்பாடல் மற்றும் தகவல் தொழில்நுட்பங்கள் இத்தகைய மாற்றுக்கள் சிலவற்றாஇ நிறைவேற்றுவதற்கு உதவுகின்றன. எடுத்துக்காட்டாக ஒரே ஊரில் இருப்போர் இணையம் ஊடாக தமது சேவைகளை அல்லது தம்மிட இருப்பவற்றை பிறர் சேவைகளுக்கு அல்லது பொருட்களோடு பண்ட மாற்றுச் செய்யலாம். உழவர் சந்தைகள் இன்னோர் எடுத்துக்காட்டு.  
| மக்கள் ]] | திட்டக் குமுகம்]] | ]] | ]] | } |
| --- | --- | --- | --- | --- |
# நுகர்வியம்

## ஆய்வும் கோட்பாடுகளும்

நுகர்வியம் வரலாற்றியல், சமூகவியல், உளவியல், பொருளியல், சந்தைப்படுத்தல் துறைகளில் விரிவாக ஆய்வு செய்யப்பட்டு வருகிறது.  
1899 ம் ஆண்டு தோர்சுரீன் வெப்லன் அவர்கள் வெளியிட்ட *பொழுதுபோக்கு வர்க்கக் கோட்பாடு* (The Theory of the Leisure Class) என்ற நூல் படிவளர்ச்சிக் கொள்கையைப் பயன்படுத்தி நுகர்வியத்தை விளக்க்கி விமர்சிக்கிறது. ஒருவரின் பொருளியல் நடத்தைகள் பயன்பாடு கருதியோ, பகுத்தறிவின் அடிப்படையிலேயோ, அல்லது தனது உள் உந்தல்களாலோ தீர்மானிக்கப்படுவதில்லை என்றும். மாற்றாக பிறரை பார்த்து, பிறருக்கு கட்டுப்பட்டு, தொழில் பற்றால், பொற்றோரின் தாக்கத்தால், நோக்கமற்ற உந்தல்களால் பொருளியல் நடத்தைகள் நிகழ்கின்றது என்கிறார். ஒருவரின் சமூக-பொருளாதர நடத்தைக்களை படிவளர்ச்சி கொள்கை அடிப்படையில் விளக்க வேண்டிய அவசியம் உள்ளது என்று வாதிட்டார்.எடுப்பு நுகர்வால் (conspicuous consumption) தமது அந்தசுதை உயர்த்தி காட்ட மக்கள் தமது வளங்களைப் பயன்படுத்துகிறார்கள் என்கிறார். மனிதர்களின் நடத்தைகள் அந்தசுதை தேடி அமைகிறது என்றும் தமது மகிழ்ச்சியைத் தேடி அமையவில்லை என்றும் இவர் கூறுகிறார். எடுப்பு நுகர்வால், எடுப்பு பொழுது போக்குகளால் விளையும் எடுப்பு கழிவுகளையும் பாதிப்புகளை இவர் சாடுகிறார்.
# திருமுழுக்கு

**திருமுழுக்கு** அல்லது **ஞானஸ்நானம்** (*Baptism*)என்பது கிறித்தவத்தில் நீரைப் பயன்படுத்தி செய்யப்படும் சமயம் சார்ந்த கழுவுதல் சடங்காகும். மிகப் பெரும்பான்மையான கிறித்தவ திருச்சபைகள் திருமுழுக்குச் சடங்கைக் கடைப்பிடிக்கின்றன.  
இது ஒருவரின் பிறப்புநிலைப் பாவத்தையும் செயல்வழிப் பாவத்தையும் போக்கி, கிறிஸ்துவோடு ஒருவரை இணைத்து, அவரைக் கடவுளின் பிள்ளையாகவும் திருச்சபையின் உறுப்பினராகவும் ஆக்குகின்ற அருள்சாதனமாகக் கருதப்படுகின்றது.
# திருமுழுக்கு

## பெயர்த் தோற்றம்

திருமுழுக்கு என்னும் சொல் Βάπτισμα (baptisma) என்னும் கிரேக்கச் சொல்லின் தமிழாக்கம் ஆகும். அதற்குக் கழுவுதல், குளிப்பாட்டுதல், நீராடல் என்னும் பொருள் உண்டு. திருமுழுக்குப் பெறுவோரைத் தண்ணீரில் முழுவதுமாக அமிழ்த்தி இச்சடங்கைச் சில சபைகள் நிகழ்த்துகின்றன.  
கத்தோலிக்க திருச்சபையில் குழந்தைகளுக்குத் திருமுழுக்கு வழங்கும் பழக்கம் நீடித்துவந்துள்ளது. திருமுழுக்குப் பெறுவோரின் தலைமீது தண்ணீர் வார்க்கும் பழக்கம் இச்சபையில் பரவலாக உள்ளது. திருமுழுக்குப் பெறுவோரின் தலையைத் திருமுழுக்குத் தொட்டியில் உள்ள நீரில் அமிழ்த்தி, அல்லது அவரை முழுதுமாக அந்நீரில் அமிழ்த்தி இச்சடங்கை நிகழ்த்தும் முறையும் கத்தோலிக்க திருச்சபையில் ஆங்காங்கே பரவிவருகிறது. இவ்வாறு பாவக்கறை கழுவப்பட்டு, தூய்மை அடைந்து இறையருளைப் பெறுகின்ற செயல் அடையாள முறையில் மிகத் தெளிவாக வெளிப்படுகிறது.  
திருமுழுக்குப் பெறுவோரின் தலைமீது நீரைத் தெளித்து, திருமுழுக்கு வழங்குவதும் உண்டு.
# திருமுழுக்கு

## திருமுழுக்கு வழங்கப்படும் முறை

திருமுழுக்கு என்னும் அருள்சாதனத்தின் அடிப்படையான கூறுகள் இரண்டு. அவை, நீரால் கழுவப்படுதலும், அப்போது சொல்லப்படுகின்ற வாய்பாடும் ஆகும். கத்தோலிக்க திருச்சபையும் வேறு பல கிறித்தவ சபைகளும் "தந்தை (பிதா), மகன் (சுதன்), தூய ஆவியின் பெயரால்" திருமுழுக்கு வழங்குகின்றன. இதற்கு ஆதாரமாக மத்தேயு நற்செய்தியில் இயேசு சீடர்களுக்குக் கட்டளை கொடுத்து அனுப்பும் பகுதி (மத்தேயு 28:16-20). அதன்படி,  
"ஒருமை பெந்தகோஸ்து சபையினர்" (Oneness Pentacostals) மூவொரு இறைவன் என்னும் கோட்பாட்டை ஏற்காததால், "இயேசுவின் பெயரால்" மட்டுமே திருமுழுக்கு அளிக்கும் வழக்கத்தைக் கொண்டுள்ளனர். அவர்கள் காட்டுகின்ற விவிலிய ஆதாரங்களில் ஒன்று:
# திருமுழுக்கு

## திருமுழுக்கு வழங்காத சபைகள்

சில கிறித்தவர்கள் குறிப்பாக குவாக்கர், இரட்சணிய சேனை மதக்குழுவினர் திருமுழுக்கு தேவை என்னும் கோட்பாட்டை ஏற்பதில்லை.
# திருமுழுக்கு

## திருமுழுக்கின் வரலாறு

- இன்று பெரும்பாலான கிறித்தவ சபைகள் திருமுழுக்கு வழங்குகின்றன என்பதற்கு வரலாற்றுத் தொலைநிலை ஆதாரம் யூத சமயத்தில் உள்ளது. அங்கே "மிக்வா" (*Mikvah*) என்னும் சடங்கு தூய்மைப்படுத்தும் சடங்காகவும், யூத மதத்திற்கு மாறி வருவோரை ஏற்கும் சடங்காகவும் நிகழ்த்தப்பட்டது.
- புதிய ஏற்பாட்டில், திருமுழுக்கு யோவான் யோர்தான் ஆற்றில் மக்களுக்குத் திருமுழுக்கு வழங்கினார் (மத்தேயு 3:1-12; மாற்கு 1:1-8; லூக்கா 3:1-9, 15-17; யோவான் 1:19-28).
- இயேசு திருமுழுக்கு யோவானிடமிருந்து திருமுழுக்குப் பெற்றார் (மத்தேயு 3:13-17; மாற்கு 1:12-13; லூக்கா 4:1-13).
- தொடக்க காலத் திருச்சபையில் திருமுழுக்கு வழக்கத்தில் இருந்தது என்பதற்கான சான்றுகள் திருத்தூதர் பணிகள் நூலிலும் தூய பவுல் எழுதிய திருமுகங்களிலும்.உள்ளன.
- இடைக்காலத்தின் முற்பகுதியில் குழந்தைகளுக்குத் திருமுழுக்கு அளிக்கும் பழக்கம் பரவலாகக் கடைப்பிடிக்கப்பட்டது.
- 12ஆம் நூற்றாண்டில், திருமுழுக்கு இயேசு கிறிஸ்து ஏற்படுத்திய ஏழு அருள்சாதனங்களுள் முதலாவது என்னும் அடிப்படையில் அருள்சாதனம் பற்றிய கொள்கை விரிவாக எடுத்துரைக்கப்பட்டது.
- 15ஆம் நூற்றாண்டில், மார்ட்டின் லூதர் திருமுழுக்கு இயேசுவால் நிறுவப்பட்ட ஓர் அருள்சாதனம் என்னும் கிறித்தவக் கொள்கையை ஏற்றார். குழந்தைத் திருமுழுக்கும் ஏற்புடையதே என்று கூறினார். ஆனால் சுவிங்கிலி என்னும் சீர்திருத்தவாதி திருமுழுக்கு ஒரு புகுமுகச் சடங்கு மட்டுமே ஒழிய, அருள்சாதனம் இல்லை என்று கூறினார்.
- சீர்திருத்த சபைகளாக எழுந்த பாப்திஸ்து, பெந்தகோஸ்து போன்ற சபைகள் குழந்தைத் திருமுழுக்கை ஏற்பதில்லை.
# தமிழ்நாட்டில் சொத்து வரி

**சொத்து வரி** என்பது தனிநபரின் அல்லது நிறுவனத்தின் சொத்துக்கள் மீது விதிக்கப்படும் வரி. பொதுவாக அந்த நபர், அல்லது நிறுவனம் வதியும் இடத்தை நிர்வகிக்கும் அரசு வரியை விதிக்கும். நிலம், நிலத்தில் உள்ள தென்னை, மா, பலா போன்ற மரங்கள், கட்டிடங்கள், வாகனங்கள் என பல தரப்பட்ட சொத்துக்கள் மீது வரி விதிக்கப்படுகிறது.  
தமிழ்நாடு அரசில் தமிழ்நாடு உள்ளாட்சி அமைப்புகளான பேரூராட்சி , நகராட்சி மற்றும் மாநகராட்சி போன்றவற்றில் உள்ள கட்டிடங்கள் மற்றும் காலிமனையிடங்கள் போன்றவற்றிற்கு செய்யப்படும் வரி விதிப்பு சொத்து வரி எனப்படுகிறது.
# தமிழ்நாட்டில் சொத்து வரி

## சொத்து வரி சீர்திருத்தம்

தமிழ்நாடு உள்ளாட்சி அமைப்புகள் கட்டிடங்களின் ஆண்டு வாடகை மதிப்பின் அடிப்படையில் சொத்துவரிக் கணக்கீட்டு முறை பின்பற்றப்பட்டு வந்தது. 1998 ஆம் ஆண்டு “தமிழ்நாடு பேரூராட்சிகள், நகராட்சிகள், மாநகராட்சிகளில் சொத்து வரி (விதிப்பு கணக்கீடு மற்றும் வசூல் பற்றிய) விதிகள்” என்கிற புதிய வரி மூலம் சொத்து வரி சீர்திருத்தம் செய்யப்பட்டது. இந்த சொத்து வரி சொத்துக்கள் அமைந்துள்ள பகுதியுடன் இணைந்த அடிப்படை மதிப்பின் அடிப்படையில் அமைந்ததாகும்.
# தமிழ்நாட்டில் சொத்து வரி

## சொத்து வரியின் உட்கூறுகள்

1. ஒவ்வொரு கட்டிடத்திற்கும் அடிப்படை வரி என்பது அந்தந்த கட்டிடத்தின் பயன்பாட்டுத் தன்மையையும், அக்கட்டிடத்தின் பயன்படுத்தும் பரப்பையும் பொறுத்தது. கட்டிடத்தின் அடிப்படை வரி என்பது ஒரு சதுர அடிக்கு குறிப்பிட்ட தொகை எனக் குறிக்கும். இதற்கு குறைந்தபட்ச மற்றும் அதிகபட்ச அடிப்படை வரிகளை தமிழ்நாடு அரசு நிர்ணயம் செய்துள்ளது. இந்த குறைந்தபட்ச மற்றும் அதிகபட்ச வரி ஆகியவற்றுக்குட்பட்ட ஒரு அடிப்படை வரி அளவினை உள்ளாட்சி மன்றங்கள் தீர்மானம் செய்து கொள்ளலாம்.
1. கட்டிடம் அமைந்துள்ள பகுதி மற்றும் அக்கட்டிடத்தின் கட்டுமானத்தின் வகை ஆகியவற்றின் அடிப்படையில் ஒரு குறிப்பிட்ட சதவிகிதம் “கூடுதல் வரி விதிப்பாகச்” செய்யப்படும். இக்கூடுதல் வரி, அடிப்படை வரியின் அளவில் தமிழ்நாடு அரசால் நிர்ணயம் செய்யப்பட்டுள்ள குறைந்த மற்றும் அதிகபட்ச அளவுகளுக்குட்பட்டு ஏதேனும் ஒரு சதவிகிதத்தை உள்ளாட்சி மன்றம் தீர்மானம் செய்யலாம்.
1. தமிழ்நாடு அரசால் நிர்ணயம் செய்யப்பட்ட குறைந்த மற்றும் அதிகபட்ச வரி வரம்புகளுக்கிடையே உள்ளாட்சி மன்றத்தால் தீர்மானம் செய்யப்பட்ட அடிப்படை வரியில் ஒரு குறிப்பிட்ட சதவிகிதத்தை கட்டிடத்தின் வயதினை (ஆண்டினை) கணக்கில் கொண்டு கட்டிடத்திற்கு நிர்ணயம் செய்யப்பட்ட மொத்த வரியிலிருந்து குறைத்து, நிர்ணயம் செய்யப்படும்.இவ்வாறு கட்டிடத்திற்கு வரியளவில் குறைத்து நிர்ணயம் செய்யும் முறை பொது வரிச்சீராய்வு மேற்கொள்ளப்படும் பொழுது மட்டுமே பொருந்து. ஆனால் புதிய கட்டுமானங்களுக்கு இவ்வாறு குறைவு செய்யப்படுவதில்லை. இவ்வாறு கட்டிடத்தின் வயதினைக் கருத்தில் கொண்டு ஒரு குறிப்பிட்ட தொகையை அடிப்படை வரியிலிருந்து குறைத்து மீதி வரப்பெறும் மொத்தத் தொகையே அரையாண்டுக்குரிய சொத்து வரியாகும்.
# தமிழ்நாட்டில் சொத்து வரி

## சொத்து வரியின் உட்கூறுகள்

### பயன்படுத்தும் பரப்பு

பயன்படுத்தும் பரப்பு என்பது நிலத்தின் மீது ஒரு கட்டிடத்தின் சுவர்கள் நின்றுள்ள பரப்புத் தவிர மீதமுள்ள கட்டிடப் பரப்பின் மொத்த இடமாகும். கட்டிடத்தின் எல்லா தளங்களிலும் உள்ள கட்டிடத்தின் மொத்த பயன்படுத்தும் தரையின் அளவு (அனைத்துப் பயனுள்ள இடங்கள்) இதில் அடங்கும்.  
கட்டிடத்தின் பரப்பைக் கணக்கிடும் போது படிக்கட்டுக்கள் அமைக்கப்பட்டுள்ள இடம் ஒரே ஒரு முறை மட்டும் கணக்கில் எடுத்துக் கொள்ளப்படும்.
# தமிழ்நாட்டில் சொத்து வரி

## அடிப்படை வரி

கட்டிடம் பயன்படுத்தப்படும் தன்மைக்கேற்ப ஒரு சதுர அடிக்குரிய குறைந்த மற்றும் அதிகபட்ச அடிப்படை வரியை தமிழ்நாடு அரசு நிர்ணயம் செய்துள்ளது.  
பயன்பாட்டின் அடிப்படையில் கீழ்கண்ட வகையாக கட்டிடங்கள் வகைப்படுத்தப்பட்டுள்ளன.  
1. இருப்பிடக் கட்டிடங்கள்
1. நிறுவனங்களாகவும், அலுவலகங்களாகவும் பயன்படுத்தப்படும் நிறுவனங்கள் மற்றும் அலுவலகக் கட்டிடங்கள்
1. வணிக வளாகங்கள்
1. தொழில் நிறுவனக் கட்டிடங்கள்
# தமிழ்நாட்டில் சொத்து வரி

## அடிப்படை வரி

### இருப்பிடக் கட்டிடங்கள்

மக்கள் வசிப்பதற்காகப் பயன்படும் கட்டிடங்கள் அல்லது வசிப்பிடங்களாகப் பயன்படுத்தப்படும் கட்டிடங்களின் பகுதிகள் “இருப்பிடக் கட்டிடங்கள்” எனப்படுகிறது.
# தமிழ்நாட்டில் சொத்து வரி

## அடிப்படை வரி

### நிறுவனங்கள் மற்றும் அலுவலகக் கட்டிடங்கள்

அலுவலகங்களை அமைக்கவும், நிறுவனங்களின் அலுவலக உபயோகத்திற்கு பயன்படும் கட்டிடங்கள் அல்லது கட்டிடங்களின் பகுதிகள் நிறுவனங்கள் மற்றும் அலுவலகக் கட்டிடங்கள் எனப்படும்.
# தமிழ்நாட்டில் சொத்து வரி

## அடிப்படை வரி

### வணிக வளாகங்கள்

வணிகம் செய்யவோ, தொழில் செய்யவோ அல்லது வணிகம் சார்ந்த ஏதேனும் செயல்பாடுகளைச் செய்யவோ பயன்படும் கட்டிடங்கள் அல்லது கட்டிடப் பகுதிகள் வணிக நோக்கங்களுக்காகப் பயன்படுத்தப்படும் கட்டிடங்கள் அல்லது வணிக வளாகங்கள் எனப்படும். இவற்றில் சாலையோர உணவு விடுதிகள், உணவு விடுதிகள், தங்கும் விடுதிகள், திருமண மண்டபங்கள், மனமகிழ் மன்றங்கள் மற்றும் வங்கிகள் ஆகியன அடங்கும்.
# தமிழ்நாட்டில் சொத்து வரி

## அடிப்படை வரி

### தொழில் நிறுவனக் கட்டிடங்கள்

தொழில்கள் செய்வதற்குரிய நோக்கங்களுக்காகப் பயன்படும் கட்டிடங்கள் மற்றும் கட்டிடங்களின் பகுதிகள், “தொழிற்சாலைகள், பொருட்கள் உற்பத்தி செய்யும் இடங்கள்” எனப் பொருள்படும். இதில் தொழிற்கூடங்களும் அடங்கும்.
# தமிழ்நாட்டில் சொத்து வரி

## அடிப்படை வரியில் கூடுதல் விகிதம்

அடிப்படை வரியில் கூடுதல் விகிதத்தைத் தீர்மானிப்பதற்காக, கட்டிடங்கள் அமைந்துள்ள பகுதிகள் கீழ்காணும் வழியில் வகைப்படுத்தப்படுகிறது.  
1. சாலைகள்
1. கட்டிடங்கள்
# தமிழ்நாட்டில் சொத்து வரி

## அடிப்படை வரியில் கூடுதல் விகிதம்

### சாலைகள்

உள்ளாட்சி அமைப்பின் எல்லைப் பகுதியில் உள்ள சாலைகளைக் கொண்டு கீழ்கண்டவாறு பிரிக்கப்படுகிறது.  
1. முக்கிய சாலைகள், முதன்மைச் சாலைகளையும், முக்கியச் சாலைகளையும் இணைக்கும் பேருந்துத் தடச் சாலைகள்
1. மேலே 1-ல் குறிப்பிட்ட சாலைகள் தவிர்த்த பேருந்துத்தடச் சாலைகள்
1. மக்கள் வசிக்குமிடங்களாகிய முதன்மைக் குடியிருப்புகளில் உள்ள சாலைகளும் தெருக்களும்.
# தமிழ்நாட்டில் சொத்து வரி

## அடிப்படை வரியில் கூடுதல் விகிதம்

### சாலைகள்

#### முக்கியச் சாலைகள்

முக்கியச் சாலைகள் என்றால் பெருநகர் மற்றும் நகரின் பெரும்பகுதிக்குள் தொடர்ச்சியாகச் செல்லக்கூடிய முதன்மையான பொது வழிகள் என பொருள்படும்.
# தமிழ்நாட்டில் சொத்து வரி

## அடிப்படை வரியில் கூடுதல் விகிதம்

### சாலைகள்

#### முதன்மைச் சாலைகள்

உள்ளாட்சி மன்றம் தீர்மானித்தற்கேற்ப “முதன்மைச் சாலைகள்” என்பது பெருநகரம் மற்றும் சந்தைப் பகுதிகள், முக்கியக் கடைத் தெருக்கள் உள்ள பகுதிகளில் செல்லும் முக்கியப் பொது வழிகள் எனப் பொருள்படும்
# தமிழ்நாட்டில் சொத்து வரி

## அடிப்படை வரியில் கூடுதல் விகிதம்

### சாலைகள்

#### பேருந்துத் தடச் சாலைகள்

பேருந்துத் தடச் சாலைகள் என்றால் பொது பேருந்துகள் வழக்கமாகச் சென்று வரும் சாலைகள் என பொருள்படும்.
# தமிழ்நாட்டில் சொத்து வரி

## அடிப்படை வரியில் கூடுதல் விகிதம்

### கட்டிடங்கள்

1. ஓடு மற்றும் ஆஸ்பெஸ்டாஸ் கூரை அமைக்கப்பட்டவை
1. பதப்படுத்தப்பட்ட கான்கிரீட் மற்றும் சிமெண்ட் கூரை அமையப்பட்ட மற்றும் சிமெண்ட் தரை உடையவை.
1. பதப்படுத்தப்பட்ட கான்கிரீட் மற்றும் சிமெண்ட் கூரை மற்றும் ஒரு பகுதி அல்லது முழுவதுமான மொசைக் தரை அமைக்கப்பட்டவை.
1. கிரானைட் மற்றும் செராமிக் ஓடு அல்லது சலவைக் கல்லால் தரையும், ஒரு பகுதி அல்லது முழுவதும் சுவரும் அமைக்கப்பட்டவை
# தமிழ்நாட்டில் சொத்து வரி

## அடிப்படை வரியில் சலுகை

கட்டிடம் கட்டப்பட்ட ஆண்டினைக் (கட்டிடத்தின் வயதினை) கணக்கில் கொண்டு வயதுக்கான சலுகை கட்டிடத்தின் வயதுக்கேற்ப, அடிப்படை சொத்து வரியில் தள்ளுபடி செய்யப்படலாம்.  
1. ஐம்பது ஆண்டுகளும் அதற்கு மேற்பட்ட ஆண்டுகளும் ஆன பழமை வாய்ந்த கட்டிடங்கள்
1. முப்பது ஆண்டுகளுக்கு மேல் ஆனால் 49 ஆண்டுகளுக்குட்பட்ட பழமை வாய்ந்த கட்டிடங்கள்
1. இருபது ஆண்டுகளுக்கு மேல் ஆனால் 29 ஆண்டுகளுக்குட்பட்ட பழமை வாய்ந்த கட்டிடங்கள்
# தமிழ்நாட்டில் சொத்து வரி

## சொத்து வரி கணக்கிடும் முறை

ஒரு கட்டிடத்திற்கு சொத்து வரி கீழ்காணும் முறையில் கணக்கிடப்படுகிறது.  
- அரசு நிர்ணயித்தபடி குறைந்தபட்ச மற்றும் அதிகபட்ச விகிதங்களுக்குட்பட்டு மன்றத் தீர்மானத்திற்கிணங்கவும் கட்டிடப் பயன்பாட்டின் அடிப்படையில் ஒரு சதுர அடிக்கு நிர்ணயிக்கப்பட்ட தொகையைக் கொண்டு கட்டிடத்தின் அடிப்படை வரி கணக்கிடப்பட வேண்டும்.  
உதாரணமாக: ஒரு சதுர அடி பரப்புக்கு அடிப்படை வரி விகிதம் **க** என்க  
அடிப்படை வரித் தொகை = பயன்படுத்தும் பரப்பளவு + அடிப்படை வரி விகிதம்(க) = **அ** எனலாம்.  
- கட்டிடம் அமைந்துள்ள இடம் மற்றும் கட்டுமானத்தின் வகைக்கிணங்க, அரசு நிர்ணயித்தபடி குறைந்தபட்ச மற்றும் அதிகபட்ச விகிதங்களுக்குட்பட்டு மன்றம் தீர்மானித்துள்ள சதவிகித அளவில் அடிப்படை வரியில் கணக்கிட்டு, அவற்றை அடிப்படை வரித் தொகையுடன் கூட்ட வேண்டும்.  
உதாரணமாக;  
(க) அடிப்படை வரி + கட்டிடத்தின் அடிப்படை வரி X கட்டிடம் அமைந்துள்ள இடத்தின் அடிப்படையில் நிர்ணயிக்கப்பட்ட கூடுதல் அடிப்படை வரி விகிதம் = **இ** என்க  
+  
(க) அடிப்படை வரி + கட்டிடத்தின் அடிப்படை வரி கட்டிடத்தின் கட்டுமான வகையின் அடிப்படையில் நிர்ணயிக்கப்பட்ட கூடுதல் வரி விகிதம் = **உ** என்க  
- மூன்றாவதாக, மேற்கண்ட மொத்த வரித் தொகையில், கட்டிடத்தின் வயதுக்காக, அடிப்படை வரியில் அரசால் நிர்ணயம் செய்யப்பட்ட குறைந்தபட்ச மற்றும் அதிகபட்ச விகிதங்களுக்குட்பட்டு மன்றத்தால் தீர்மானம் செய்யப்பட்டதில் ஒரு சதவிகித கணக்கிட்டு அதனைக் கழித்துவிட்டால் வரும் தொகையே அந்த அரையாண்டில், செலுத்தப்பட வேண்டிய சொத்து வரியாகும். இக்கட்டிடத்திற்கு வரி விதிப்பிற்கு தகுதியான காலியிடம் ஏதும் அருகில் இருந்தால் அல்லது சுற்றிலும் இருந்தால் அக்காலியிடத்திற்கும் வரியைக் கணக்கிட்டு இரண்டையும் சேர்த்து வரும் வரியே அந்த சொத்துக்கான அரையாண்டு சொத்து வரியாகும்.  
உதாரணம்:  
கட்டிட அடிப்படை வரி X வயதுக்கான சலுகை விகிதம் = **எ** என்க  
அதாவது கட்டிடத்தின் அரையாண்டு சொத்து வரி என்பது  
**அ** + **இ** + **உ** - **எ** எனும் கட்டிடத்தின் வயதுக்கான சலுகை  
- கட்டிடத்திற்குச் சுற்றிலும் அருகிலும் காலிமனை இருந்தால் அந்தக் காலிமனையையும் வரிவிதிப்புக்குட்படுத்தப்படும். இதை **ஒ** என்க.  
சொத்து வரி நிர்ணயிக்கும் போது கீழ்கண்டவாறு நிர்ணயிக்க வேண்டும்.  
**அ** + **இ** + **உ** - **எ** + **ஒ**
# தமிழ்நாட்டில் சொத்து வரி

## காலிமனைக்கு வரிவிதிப்பு

1. உள்ளாட்சி அமைப்புகளின் எல்லைக்குட்பட்ட விவசாய விளைநிலமற்ற எந்த ஒரு காலிமனைக்கும் உள்ளாட்சி அமைப்புகளின் நிர்வாக அலுவலர் அல்லது ஆணையாளர், மன்றம் நிர்ணயம் செய்யும் வரி வீதத்திற்கு ஏற்ப வரி விதிப்பு செய்யலாம். குறைந்த பட்சமாக ஒரு சதுர அடிக்கு 10 பைசாக்கள் முதல் அதிகபட்சமாக, சதுர அடிக்கு 30 பைசாக்கள் வரை மன்றம் இந்த வரி வீதத்தை நிர்ணயம் செய்யலாம். கட்டிடங்களைப் போலவே காலி மனைகளுக்கும், கட்டிடத்தை ஒட்டி வரையறுக்கப்பட்ட அளவுக்கு அதிகமாக அமைந்த காலியிடத்திற்கும் அவைகள் அமைந்த பகுதிக்கேற்ப வரி விதிப்பில் கூடுதல் வரி விகிதம் கணக்கிடப்பட வேண்டும்.
1. கட்டிடங்களுக்கென நிர்ணயிக்கப்பட்ட விகிதாசாரமே காலியிடங்களுக்கும் பொருந்தும். ஒரு கட்டிடத்திற்கு அருகில் மிக அதிகமான காலி இடமிருந்தால், நிர்வாக அலுவலர் அல்லது ஆணையாளர் காலியிடப் பரப்பில் மொத்த நிலப்பரப்பில், கட்டிடத்தின் தளப்பரப்பின் அளவு போன்று 3 மடங்கு பரப்பளவினைத் தவிர்த்து எஞ்சியுள்ள காலியிடத்திற்கு வரி விதிப்பு செய்ய வேண்டும்.
1. பேரூராட்சி ,நகராட்சி அல்லதுமாநகராட்சி எல்லைக்குட்பட்ட பகுதிகளில் கட்டிடமில்லாத காலி மனைகட்கு எந்த வீதத்தில் வரிவிதிப்பு செய்யுமோ அதே வீதத்தில் இப்படிப்பட்ட காலி மனைகளுக்கும் வரிவிதிப்பு செய்யலாம்.
1. பேரூராட்சி ,நகராட்சி அல்லது மாநகராட்சி எல்லைக்குட்பட்ட விவசாய விளைநிலத்திற்காகப் பயன்படுத்தும் நிலத்திற்கு சொத்து வரிவிதிப்பு செய்யக்கூடாது. இந்த நிலங்களுக்கு வருவாய்த்துறையில் நிலத்தீர்வை செலுத்தப்பட்டு வருகிறதா எனச் சோதித்து அதனடிப்படையில் சரிபார்த்துக் கொள்வது நல்லது.
# தமிழ்நாட்டில் சொத்து வரி

## சொத்து வரி செலுத்தல்

உள்ளாட்சி அமைப்புகளின் எல்லைக்குட்பட்ட நிலம் அல்லது சொத்தின் உரிமையாளர் அல்லது குடியிருப்போர் ஒவ்வொரு முதல் அரை ஆண்டின் தொடக்கத்திலிருந்து முதல் இரண்டு மாதங்களுக்குள் (அதாவது முதல் அரை ஆண்டில் ஏப்ரல் முதல் நாள் முதல் மே 31 ஆம் நாள் வரையிலும், இரண்டாவது அரை ஆண்டில் அக்டோபர் முதல் நாள் முதல் நவம்பர் 30 ஆம் நாள் வரை) சொத்து வரியைச் செலுத்த வேண்டும். காலம் கடந்து செலுத்தப்படும் வரித்தொகைக்கு மன்றம் தீர்மானித்துள்ளபடி தண்டத்தொகை சேர்த்து செலுத்த வேண்டும்.
# தமிழ்நாட்டில் சொத்து வரி

## சொத்து வரி செலுத்தும் முறை

1. உள்ளாட்சி அமைப்புகளின் அலுவலகத்திலும் அல்லது உள்ளாட்சி அமைப்புகளால் அமைக்கப்பட்டுள்ள குறிப்பிட்ட இடத்தில் அமைக்கப்பட்டுள்ள சொத்து வரி செலுத்தும் இடங்களிலும் பணமாகவோ அல்லது பணவிடையாகவோ செலுத்தலாம்.
1. வெளியூர்களிலிலிருந்து அனுப்பப்படும் காசோலைகள் ஏற்றுக் கொள்ளப்பட மாட்டாது.
1. சொத்து வரிக்காகச் செலுத்தும் காசோலைக்குரிய பணம் வங்கியில் செலுத்தப்பட்டு பணமின்றி திரும்பினால் திருப்பி அனுப்பப்பட்ட காசோலை ஒன்றிற்கு ரூபாய் ஐம்பது தண்டத்தொகையாக வசூலிக்கப்படும்
1. குறிப்பிட்ட உள்ளாட்சி நிறுவனங்களுக்கு அனுமதி வழங்கப்பட்டால் ஒழிய வங்கி வாயிலாக எந்தத் தொகையும் செலுத்தக் கூடாது.
1. ஒவ்வொரு அரை ஆண்டிற்கும் தனித்தனியாக கேட்பு அறிக்கை அளிக்கப்பட மாட்டாது.
# தமிழ்நாட்டில் சொத்து வரி

## சொத்து வரி செலுத்த விலக்களிக்கப்பட்டவை

கீழ்காணும் கட்டிடங்கள் மற்றும் நிலங்கள் சொத்துவரி விதிப்பிலிருந்து விலக்களிக்கப்பட்டவை.  
- பொதுமக்கள் மற்ற எவ்வித நோக்கத்துக்குமின்றி பொது வழிபாடு செய்வதற்கு மட்டுமே பயன்படுத்தப்படு இடங்கள்.
- வாடகை வசூல் செய்யப்படாத தர்ம சத்திரங்கள் மற்றும் அவ்வாறு வாடகை வசூலிக்கப்படும் தொகையைத் தர்ம நோக்கங்களுக்காக முற்றிலும் பயன்படுத்தும் வாடகை வாங்கும் சத்திரங்கள்.
- மன்றத்தால் ஒப்புதல் அளிக்கப்பட்ட கல்வி நோக்கங்களுக்காகப் பயன்படுத்தும் கட்டிடங்கள் மற்றும் மாணவர்கள் கல்வியின் பொருட்டு தங்கும் விடுதிகள், ஆதரவற்றோர், விலங்குகள் மற்றும் அனாதைச் சிறுவர்கள் தங்குவதற்கென்று தர்ம நோக்கங்களுக்காகக் கட்டி விடப்பட்ட இடங்கள், காது கேளாதோர் மற்றும் வாய் பேச முடியாதவர்களுக்குக் கட்டப்பட்ட பள்ளிகள் மற்றும் கருணை இல்லங்கள், கணவரால் கைவிடப்பட்ட, ஆதரவற்ற பெண்கள் மற்றும் வயதான முதியவர்கள் தங்குவதற்குரிய ஆசிரமங்கள் மற்றும் இதுபோன்ற தர்ம நோக்கத்டில் கட்டப்பட்ட கட்டிடங்கள்
- 1966 ஆம் ஆண்டு தமிழ்நாடு பழங்கால மற்றும் வரலாற்றுச் சின்னங்கள், தொல்பொருட்கள் அமைந்துள்ள இடங்கள் மற்றும் சாதனங்கள் சட்டம் மற்றும் 1958 ஆம் ஆண்டு தமிழ்நாடு பழங்கால மற்றும் வரலாற்றுச் சின்னங்கள், தொல்பொருட்கள் அமைந்துள்ள இடங்கள் மற்றும் சாதனங்கள் சட்டம் 1904 ஆம் ஆண்டு பழங்கால நினைவுச் சின்னங்கள் பாதுகாப்புச் சட்டம் ஆகிய இச்சட்டங்களின்படி அறிவிப்பு செய்யப்பட்ட தேசிய முக்கியத்துவம் வாய்ந்த நினைவுச் சின்னங்கள் மற்றும் சாதனங்கள் மற்றும் தொல்பொருட்கள் அமைந்துள்ள இடங்களும் அதன் பகுதிகளும், அப்பகுதிகளில் அமைந்துள்ள பொது அலுவலகங்களும் மற்றும் குடியிருப்பு இல்லங்களாகப் பயன்படுத்தாத பகுதிகள்.
- தர்ம சேவைக்காகப் பயன்படுத்தப்படும் மருத்துவமனைகளும் சிறு மருந்தகங்களும் (இவற்றிற்கருகிலுள்ள குடியிருப்பு இல்லங்களையும், அதனைச் சார்ந்த இடங்களையும் இந்த இனத்தின் கீழ் சேர்க்கக் கூடாது.)
- பல்வேறு காலக் கட்டிடங்களில் மாநில அரசால் அறிவிப்பு செய்யப்பட்டதும், இரயில்வே நிர்வாகத்தால் பயன்படுத்தக் கூடிய மருத்துவமனைகள் மற்றும் அவற்றைச் சார்ந்த சிறு மருந்தகங்கள். (இவற்றிற்கருகிலுள்ள குடியிருப்பு இல்லங்களையும், அதனைச் சார்ந்த இடங்களையும் இந்த இனத்தின் கீழ் சேர்க்கக் கூடாது.)
- உள்ளாட்சி அமைப்புகளின் சட்டங்களுக்கேற்ப அவற்றால் பராமரிக்கப்பட்டு வரும் பதிவேடுகளில் உள்ள இடுகாடுகள் மற்றும் சுடுகாடுகள்.
- கால்வாய் அல்லது ஆற்றுப்படுகை, அரசுக்குச் சொந்தமான ஆனால் அரசுக்கு எவ்வித வருவாயும் ஈட்டித் தராத எந்த ஒரு ஆறோ அல்லது கால்வாயோ பொழுது போக்கிற்காக ஒதுக்கப்பட்ட அரசுக்குச் சொந்தமான இடம் அல்லது அரசுக்குச் சொந்தமான கட்டிடமாகவோ, நிலமாகவோ இல்லாத பல்வேறு காலகட்டங்களில் அரசால் அறிவிப்பு செய்யப்பட்ட இடங்கள்.  
( சட்டம் மற்றும் விதிகளில் கூறப்பட்ட குறிப்பிட்ட நோக்கங்களுக்காக சேவைக் கட்டணம் மற்றும் வாடகை செலுத்தி எந்த ஒரு நபராலும் பயன்படுத்தக் கூடிய அரசுக் கட்டிடமாகவோ அல்லது இடமோ சொத்து வரி செலுத்தாமல் இருக்கக் கூடாது. அத்தகைய கட்டிடத்திற்கோ அல்லது இடத்திற்கோ சொத்து வரியிலிருந்து விலக்களிக்கப்பட்டதாக மேற்சொன்ன விதிமுறைகளில் கூறப்படவில்லை)
# தமிழ்நாட்டில் சொத்து வரி

## வரி மதிப்பீடு

பேரூராட்சியாக இருந்தால் நிர்வாக அலுவலரும், நகராட்சி அல்லது மாநகராட்சியாக இருந்தால் ஆணையாளரும் சொத்து வரிக்கான மதிப்பீடு செய்து அதற்கான ஆணையை அளிக்கிறார்கள். இந்த ஆணையைப் பெற்றுக் கொண்ட நிலம் அல்லது கட்டிட உரிமையாளர்கள் அதற்கான சொத்து வரியைச் செலுத்த வேண்டும்.
# தமிழ்நாட்டில் சொத்து வரி

## வரி மேல் முறையீட்டுக் குழு

சொத்து வரி விதிப்பு ஆணையைப் பெற்றுக் கொண்ட உரிமையாளர்கள் அந்த ஆணையின் மீது திருப்தி அடையாத நிலையில் வரி மேல் முறையீட்டுக் குழுவிடம் மேல் முறையீட்டு மனு அளிக்கலாம். வரி மேல் முறையீட்டுக் குழு பேரூராட்சி, நகராட்சி மற்றும் மாநகராட்சியில் அமைக்கப்பட்டுள்ளது.
# தமிழ்நாட்டில் சொத்து வரி

## வரி மேல் முறையீட்டுக் குழு

### பேரூராட்சி வரி மேல் முறையீட்டுக் குழு

மக்களால் தேர்ந்தெடுக்கப்பட்ட பேரூராட்சி மன்ற உறுப்பினர்களிலிலிருந்து, தமிழ்நாடு அரசால் அறிவிக்கப்பட்ட குறிப்பிட்ட எண்ணிக்கையுள்ள மன்ற உறுப்பினர்கள், வரி மேல் முறையீட்டுக் குழுவிற்கு உறுப்பினர்களாகத் தேர்வு செய்யப்படுகின்றனர். இந்தக் குழுவிற்கு தலைவராக பேரூராட்சி மன்றத் தலைவரே இருப்பார்.
# தமிழ்நாட்டில் சொத்து வரி

## வரி மேல் முறையீட்டுக் குழு

### நகராட்சி வரி மேல் முறையீட்டுக் குழு

ஒவ்வொரு நகராட்சியிலும் நகர்மன்றத் தலைவர் வரி மேல் முறையீட்டுக் குழுவின் தலைவராக இருப்பார். இந்தக் குழுவில் மக்களால் தேர்ந்தெடுக்கப்பட்ட மன்ற உறுப்பினர்களிலிலிருந்து நான்கு உறுப்பினர்கள்,வரி மேல் முறையீட்டுக் குழுவிற்கு உறுப்பினர்களாகத் தேர்வு செய்யப்படுகின்றனர்.
# தமிழ்நாட்டில் சொத்து வரி

## வரி மேல் முறையீட்டுக் குழு

### மாநகராட்சி வரி மேல் முறையீட்டுக் குழு

ஒவ்வொரு மாநகராட்சிக்கும் மாநகராட்சி வரி மேல் முறையீட்டுக் குழுவிற்கு ஒரு சட்டத்துறை அலுவலர் அல்லது உரிமையியல் நீதிமன்ற நடுவர் தலைவராக இருப்பார்.  
- வரி மேல் முறையீட்டுக் குழுவில் பேரூராட்சியின் நிர்வாக அலுவலர் / நகராட்சி ஆணையாளர் / மாநகராட்சி ஆணையாளர் உறுப்பினராக இருப்பதில்லை.
# தமிழ்நாட்டில் சொத்து வரி

## வரி மேல் முறையீட்டுக் குழு

### வரி மேல் முறையீட்டுக் குழுவின் பணிகள்

தமிழ்நாடு அரசு வகுத்தளித்துள்ள விகிதங்களுக்கேற்ப வரி மேல் முறையீட்டுக் குழு தனது கடமைகளைச் செய்து வரிகளைக் குறைக்க இயலும்.
# தமிழ்நாட்டில் சொத்து வரி

## வரி மேல் முறையீட்டுக் குழு

### வரி மேல் முறையீட்டுக் குழு முடிவுக்கு எதிர் மனு

வரி மேல் முறையீட்டுக் குழுவின் முடிவுக்கு எதிராக மனுச் செய்ய விரும்புபவர்கள் அதற்கான மனுவை வரி மேல் முறையீட்டுக் குழுவின் ஆணைகள் கிடைக்கப் பெற்ற 30 நாட்களுக்குள் மாவட்ட நீதிமன்றத்தில் தாக்கல் செய்ய வேண்டும். இப்படி மேல் முறையீடு செய்யப்படும் நிலையில், வரி மேல் முறையீட்டுக் குழுவில் கட்ட வேண்டுமெனத் தீர்மானிக்கப்பட்ட வரித் தொகையையும், வைப்பு நிதியாக பேரூராட்சி, நகராட்சி மற்றும் மாநகராட்சி அலுவலகத்தில் செலுத்திய பின்னரே மாவட்ட நீதிமன்ற நடுவரால் ஏற்றுக் கொள்ளப்படும்.
# தமிழ்நாட்டில் சொத்து வரி

## ஆதாரம்

- தமிழ்நாடு அரசு வெளியிட்ட **தமிழ்நாட்டின் புதிய சொத்து வரிச் சீர்திருத்தத்தின் சிறப்புக் கூறுகள்** கையேடு (வெளியீடு-1998)
# மாறிசைக்குலம்

ஒரு <math>n</math> குறியீடுகளின் **மாறிசைக்குலம்** (Alternating Group on n objects) என்பது கணிதத்தில், குறிப்பாக, குலக்கோட்பாட்டில், சமச்சீர் குலம் S<sub>n</sub> இன் ஒரு முக்கியமான உட்குலம். அது முடிவுறு கணம் {<math>1, 2, ... , n</math>} இனுடைய இரட்டை வரிசைமாற்றங்களின் குலமாகும்.
# மாறிசைக்குலம்

## வரிசைமாற்றத்தின் குறி

ஒரு வரிசைமாற்றம் <math>A</math>-இன் குறி (Sign, Signature)என்பது +1 ஆகவோ -1 ஆகவோ வரையறுக்கப்படும். ஒற்றைப்படை வரிசைமாற்றமாயிருந்தால் அதன் குறி -1. இரட்டைப்படையாயிருந்தால், +1. இதற்குக் குறியீடு: <math>sgn(A)</math> அல்லது <math>\epsilon (A).</math>
இப்பொழுது **சமச்சீர் குலம் ** <math>S_n</math> **க்கும் 2-ஆவது கிரம சுழற் குலம் ** <math>C_2 = \{+1, -1\}</math> **க்கும் இடையில் ** <math>\chi </math> **என்ற ஒரு **சீலக்கோப்பு''' (Character Map) உண்டாக்கலாம். அதாவது,
:: <math>\chi: S_n \rightarrow \{+1, -1\}</math>  
:: <math>A \mapsto sgn(A)</math>
இது ஒரு **காப்பமைவியம் (homomorphism).**
இக்காப்பமைவியத்தின் உட்கரு (kernel) தான் <math> n</math> பொருள்களின் மாறிசைக்குலம் . இதற்குக் குறியீடு: <math>A_n</math> . இதனுடைய கிரமம்: <math>n!/2.</math> இவ்வுட்குலத்தில் இரட்டைப்படை வரிசைமாற்றங்கள் மட்டுமே உள்ளன; <math>n</math>-கிரம இரட்டைப்படை வரிசைமாற்றங்கள் எல்லாம் இதனில் அடக்கம்.
# மாறிசைக்குலம்

## எடுத்துக்காட்டு

<math>S_4</math> இல் 24 உறுப்புகள் உள்ளன. <math>A_4</math> இன் 12 உறுப்புகள் (அ-து, 4-கிரம இரட்டைப்படை வரிசைமாற்றங்கள் எல்லாம்) பின்வருமாறு:  
:: <math>e</math> ; <math>(1)(234); (1)(243); </math>  
:: <math>(2)(341); (2) (314); (3)(124) ; (3)(142); (4)(123); (4)(132)</math>  
:: <math>(12)(34); (13)(24); (14)(23)</math>.
# மாறிசைக்குலம்

## அடித்தளப்பண்புகள்

n ≤ 3 என்றால், என்றால்தான், <math>A_n</math> ஒரு பரிமாற்றுக் குலம் ஆகும்  
அதே போல், <math>n = 3</math> or <math>n \geq 5</math>என்றால், என்றால் தான், <math>A_n</math> ஒரு எளிமைக் குலம் (Simple Group).  
குறிப்பிடத்தக்க விஷயம்: <math>A_5</math>தான் பரிமாற்றாக் குலங்களில் மீச்சிறு எளிமைக்குலம். அதன் கிரமம் 60. இது இருபதுமுகிக் குலம் என்றும் சொல்லப்படும். நான்முகிக் குலம் என்று சொல்லப்படும் <math>A_4</math> இல் {<math>(12)(34); (13)(24); (14)(23)</math> மற்றும் I} ஒரு இயல்நிலை உட்குலம் (normal subgroup) உள்ளபடியால் அது எளிமைக் குலமாகாது.
# படிமம்:PallapattiRavi.jpg

## நியாயமான பயன்பாடு

The image linked here is claimed to be used under fair use as:
1. the photo is only being used for informational purposes.--Kanags <sup>\பேச்சு</sup> 11:17, 24 மார்ச் 2009 (UTC)
# தேசிய தொடர்வண்டி அருங்காட்சியகம், புது டில்லி

**தேசிய தொடர்வண்டி அருங்காட்சியகம், புது டில்லி**, இந்தியாவின் தலைநகரமான புது டில்லியின் சாணக்கியபுரியில் அமைந்துள்ள ஒரு அருங்காட்சியகம் ஆகும். இந்தியாவின் தொடர்வண்டிப் போக்குவரத்து தொடர்பான இந்த அருங்காட்சியகம் 1977 ஆம் ஆண்டு பெப்ரவரி மாதம் முதலாம் தேதி அமைக்கப்பட்டது. 10 ஏக்கர் (40,000 சதுர மீட்டர்) பரப்பளவில் அமைந்துள்ள இந்த அருங்காட்சியகம் கட்டிடத்துக்கு உள்ளேயும் வெளியேயும் காட்சிப் பொருள்களைக் கொண்டுள்ளது.
# தேசிய தொடர்வண்டி அருங்காட்சியகம், புது டில்லி

## முக்கியமான காட்சிப் பொருட்கள்

தேசிய தொடர்வண்டி அருங்காட்சியகத்தில் இந்தியாவில் தொடர்வண்டிப் போக்குவரத்தின் வரலாற்றை விளக்கும் பல காட்சிப் பொருட்கள் வைக்கப்பட்டுள்ளன. இவற்றுள் முக்கியமான சில பின்வருமாறு:  
- **ஃபெயரி குயீன்**: இயங்கும் நிலையில் உள்ள உலகின் மிகப்பழைய தொடர்வண்டி இழுபொறி இதுவாகும். 1855 ஆம் ஆண்டில் உற்பத்தியான இது நீராவியால் இயங்கக்கூடியது.
- **பட்டியாலா ஒற்றைத் தண்டவாளத் தொடர்வண்டி**: தனித்துவமான இந்தத் தொடர்வண்டி 1907 ஆம் ஆண்டில் செய்யப்பட்டது. *எவிங் முறையில்* இயங்கும் இந்தத் தொடர்வண்டி ஒன்றுக்கொன்று 6 மைல் தூரத்தில் அமைந்த *பாசி*, *சிர்ஹிந்த்* என்னும் இரு இடங்களை இணைத்தது.
# நேரு அருங்காட்சியகமும் கோளகமும்

**பிரதமர்கள் அருங்காட்சியகம் மற்றும் நூலக சங்கம்** (*Prime Ministers’ Museum and Library Society*) என்பது முன்பு **நேரு அருங்காட்சியகமும் கோளகமும்** என்பதாகும். இது இந்தியாவின் தலைநகரான புது டில்லியில் தீன் மூர்த்தி பவன் என அழைக்கப்படும் கட்டிடத்தில் அமைந்துள்ளது. பிரித்தானியர் ஆட்சியில் பிரித்தானிய படைத்தளபதி வாழ்ந்த இந்தக் கட்டிடம், பின்னர் விடுதலை பெற்ற இந்தியாவின் முதல் பிரதமரான ஜவகர்லால் நேருவின் வசிப்பிடமாக இருந்தது. நேரு இறந்ததின் பின்னர் இக் கட்டிடம் தேசிய நினைவுச் சின்னம் ஆக்கப்பட்டு, அதில் ஒரு நூலகமும், ஒரு அருங்காட்சியகமும் அமைக்கப்பட்டது. இதிலுள்ள பல அறைகள் 1964 ஆம் ஆண்டில் நேரு இறப்பதற்கு முன் இருந்தவாறே விடப்பட்டுள்ளன. நூலகத்தில், இந்திய விடுதலைப் போராட்டத்தில் நேருவின் பங்கு, விடுதலை பெற்ற இந்தியாவின் முதல் பிரதமராக அவரது பணிகள் என்பன குறித்தவை உட்பட அவரது வாழ்க்கை குறித்த பல நூல்களும் ஆவணங்களும் உள்ளன. இந்தியாவின் தற்கால வரலாறு தொடர்பான தகவல்களைப் பெறுவதற்கு இந் நூலகம் மிகச் சிறந்ததாகக் கருதப்படுகிறது.  
இக் கட்டிடத்தில் 1984 ஆம் ஆண்டு பெப்ரவரி மாதம் 6ஆம் தேதி ஒரு கோளகம் திறந்துவைக்கப்பட்டது. முன்னாள் பிரதமரும், ஜவகர்லால் நேருவின் மகளுமான இந்திரா காந்தி அதனைத் திறந்து வைத்தார். இக் கோளகம் கட்டிடத்தின் நிலத் தளத்தில் உள்ளது. இங்கே பொதுமக்களுக்கு ஆர்வத்தைத் தூண்டக்கூடிய அண்டத்தைக் குறித்த நிகழ் படங்களையும், இந்திய விண்வெளித் திட்டம் குறித்த பல நிகழ் படங்களையும் பார்க்க முடியும். விரிவுரைகளும் நிகழ்த்தப்படுகின்றன. இந்தியாவின் முதல் விண்வெளிவீரரான ராகேஷ் சர்மா பயணம் செய்த விண்கலமான சோயுஸ் டி 10 இங்கே காட்சிக்கு வைக்கப்பட்டுள்ளது.
# தேசிய காந்தி அருங்காட்சியகம், புது டில்லி

**தேசிய காந்தி அருங்காட்சியகம், புது டில்லி** (*National Gandhi Museum*), தற்போது இந்தியத் தலைநகரமான புது டில்லியில், ராஜ்காட் பகுதியில் காந்தி சமாதிக்கு முன் அமைந்துள்ளது. மகாத்மா காந்தி என அழைக்கப்படும் இந்திய விடுதலைப் போராட்டத்தை முன்னின்று வழி நடத்திய காந்தி தொடர்பான காட்சிப் பொருட்கள் இங்கே வைக்கப்பட்டுள்ளன. அவர் சொந்தப் பயன்பாட்டுக்காக வைத்திருந்த பொருட்கள், கையெழுத்துப் பிரதிகள், நூல்கள், சஞ்சிகைகள், பிற ஆவணங்கள், நிழற்படங்கள், நிகழ்படங்கள் போன்ற பல இக் காட்சிப் பொருட்களுள் அடங்கியுள்ளன.
# தேசிய காந்தி அருங்காட்சியகம், புது டில்லி

## வரலாறு

1948 ஆம் ஆண்டு சனவரி 30 ஆம் தேதி மகாத்மா காந்தி சுட்டுக் கொல்லப்பட்ட பின்னர் இந்த அருங்காட்சியகத்துக்கான காட்சிப் பொருட்களைச் சேகரிக்கும் வேலை மும்பாயில் தொடங்கப்பட்டது. பின்னர் இவ் வேலை டில்லிக்கு மாற்றப்பட்டது. 1951 ஆம் ஆண்டுத் தொடக்கத்தில் கோட்டா சாலையில் உள்ள ஒரு கட்டிடம் இந்த அருங்காட்சியகத்துக்கான ஒரு மையமாக ஆக்கப்பட்டது. 1957 ஆம் ஆண்டு நடுப்பகுதியில், மான்சிங் சாலையில் இருந்த பெரிய மாளிகை ஒன்றுக்கு மாற்றப்பட்டது. இறுதியாக 1959 ஆம் ஆண்டு இதற்கென அமைக்கப்பட்ட தற்போதைய இடத்துக்கு மாற்றப்பட்டது. 1961 ஆம் ஆண்டு அப்போதைய இந்திய சனாதிபதி இராசேந்திரப் பிரசாத் அவர்களால் இது திறந்து வைக்கப்பட்டது.
# கிரந்த ஒருங்குறி

**கிரந்த ஒருங்குறி** என்பது கிரந்த எழுத்துக்களுக்கான ஒருங்குறி சீர்தரம் ஆகும். கிரந்தம் மணிப்பிரவாள நடை கலந்த தமிழில் அதிகம் பயன்படுத்தப்படுகிறது. கிரந்த எழுத்துக்களுக்கு, தமிழ் எழுத்துக்களுக்கான இடங்களோடு சேர்த்தே இடம் ஒதுக்கப்பட்டுள்ளன.
# கிரந்த ஒருங்குறி

## கிரந்த எழுத்துக்கள்

**ஜ** ja, ஜா jaa, ஜி ji, ஜீ jii, ஜு ju, ஜூ juu, ஜெ je, ஜே jae, ஜை jai, ஜொ jo, ஜோ joa, ஜௌ jow, ஜ் j  
**ஷ** sha, ஷா shaa, ஷி shi, ஷீ shii, ஷு shu, ஷூ shuu, ஷெ she, ஷே shae, ஷை shai, ஷொ sho, ஷோ shoa, ஷௌ show/shou, ஷ் sh  
**ஸ** Sa, ஸா Saa, ஸி Si, ஸீ Sii, ஸு Su, ஸூ Suu, ஸெ Se, ஸே Sae, ஸை Sai, ஸொ So, ஸோ Soa, ஸௌ Sow, ஸ்
S  
**ஹ** ha, ஹா haa, ஹி hi, ஹீ hii, ஹு hu, ஹூ huu, ஹெ he, ஹே hae, ஹை hai, ஹொ ho, ஹோ hoa, ஹௌ how, ஹ் h  
**க்ஷ** ksha, க்ஷா kshaa, க்ஷி kshi, க்ஷீ kshii, க்ஷு kshu, க்ஷூ kshuu, க்ஷெ kshe, க்ஷே kshae, க்ஷை kshai, க்ஷொ ksho, க்ஷோ kshoa, க்ஷௌ kshow, க்ஷ் ksh  
| &nbsp; | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| U+1130x | &#x11300; | &#x11301; | &#x11302; | &#x11303; | &#x11305; | &#x11306; | &#x11307; | &#x11308; | &#x11309; | &#x1130A; | &#x1130B; | &#x1130C; | &#x1130F; |  |  |  |
| U+1131x | &#x11310; | &#x11313; | &#x11314; | &#x11315; | &#x11316; | &#x11317; | &#x11318; | &#x11319; | &#x1131A; | &#x1131B; | &#x1131C; | &#x1131D; | &#x1131E; | &#x1131F; |  |  |
| U+1132x | &#x11320; | &#x11321; | &#x11322; | &#x11323; | &#x11324; | &#x11325; | &#x11326; | &#x11327; | &#x11328; | &#x1132A; | &#x1132B; | &#x1132C; | &#x1132D; | &#x1132E; | &#x1132F; |  |
| U+1133x | &#x11330; | &#x11332; | &#x11333; | &#x11335; | &#x11336; | &#x11337; | &#x11338; | &#x11339; | &#x1133C; | &#x1133D; | &#x1133E; | &#x1133F; |  |  |  |  |
| U+1134x | &#x11340; | &#x11341; | &#x11342; | &#x11343; | &#x11344; | &#x11347; | &#x11348; | &#x1134B; | &#x1134C; | &#x1134D; |  |  |  |  |  |  |
| U+1135x | &#x11350; | &#x11357; | &#x1135D; | &#x1135E; | &#x1135F; |  |  |  |  |  |  |  |  |  |  |  |
| U+1136x | &#x11360; | &#x11361; | &#x11362; | &#x11363; | &#x11366; | &#x11367; | &#x11368; | &#x11369; | &#x1136A; | &#x1136B; | &#x1136C; |  |  |  |  |  |
| U+1137x | &#x11370; | &#x11371; | &#x11372; | &#x11373; | &#x11374; |  |  |  |  |  |  |  |  |  |  |  |
| **Notes**
:1.As of Unicode version 9.0
:2.Grey areas indicate non-assigned code points | } |  |  |  |  |  |  |  |  |  |  |  |  |  |  |  |
# வே. ஆனைமுத்து

**வே. ஆனைமுத்து** (*V. Anaimuthu*, 21 சூன் 1925 – 6 ஏப்ரல் 2021) பகுத்தறிவுத் தந்தை பெரியாரின் அடியொற்றி அவரது சுயமரியாதைப் பாதையில் பெரியாரிய நெறியில் தனது இயக்கத்தைக் கட்டமைத்து ஆண்டுதோறும் சுயமரியாதை உள்ள இளைஞர்களுக்குப் பயிற்சி வகுப்பு நடத்தி இளைஞர்களைப் பெரியாரிய நெறியோடு மார்க்சிய, அம்பேத்காரிய நெறிகளையும் போதித்து வந்தவர்.
# வே. ஆனைமுத்து

## பிறப்பும் கல்வியும்

இன்றைய பெரம்பலூர் மாவட்டம் முருக்கன்குடி எனும் சிற்றூரில் வேம்பாயி - பூவாயி அம்மாள் இணையருக்கு மூத்த மகனாக 1925 சூன் 21 அன்று பிறந்தார் ஆனைமுத்து.  
1940 இல் கடலூர் மாவட்டம் வீரானந்தபுரத்தைச் சேர்ந்த ஆசிரியர் ந. கணபதியின் வழிகாட்டுதலால் பகுத்தறிவுக் கொள்கைகளை ஏற்றார்.  
இன்றைய நாமக்கல் மாவட்டம் பரமத்தி-வேலூரில் உள்ள கந்தசாமி கண்டர் உயர்நிலைப் பள்ளியில் படிக்கும்போது "தமிழ் மறவர்" வை. பொன்னம்பலனார் தொடர்பால் தனித்தமிழ், பெரியாரிய கொள்கைகளில் தெளிவு பெற்றார். அங்கு 1944 அக்டோபர் 11 அன்று பெரியாரின் சொற்பொழிவை நேரில் கேட்டார்.  
1946 முதல் 1949 வரை அண்ணாமலைப் பல்கலைக்கழகத்தில் பயிலும்போது அங்கு நூலகத்தில் இருந்த தமிழ், ஆங்கில நூல்களைக் கற்று தன் அறிவை மேம்படுத்திக்கொண்டார். *திராவிடநாடு*, பல்லவநாடு, அணில், குமரன் ஆகிய இதழ்களில் கட்டுரையும் பாடல்களும் எழுதினார்.
# வே. ஆனைமுத்து

## செயல்பாடுகள்

### இதழியல், அரசுப்பணி, போராட்டம்

பெரியார் 1949 சனவரி 14 அன்று சென்னையில் நடத்திய திருக்குறள் மாநாட்டைத் தொடர்ந்து 1950-இல் திருக்குறள் வீ. முனிசாமியை ஆசிரியராகக் கொண்டு ஆசிரியர் கணபதியும் ஆனைமுத்துவும் (துணை ஆசிரியர் மற்றும் பொறுப்பாளர்) சேர்ந்து *குறள்மலர்* என்னும் கிழமை இதழைத் திருச்சியில் தொடங்கினார். 25 கிழமைகளில் அவ்விதழில் 50-இற்கும் மேற்பட்ட கட்டுரைகளை எழுதினார். பின்னர், முனிசாமியுடன் ஏற்பட்ட பிணக்கால் அதில் இருந்து வெளியேறினார்.  
1952-இல் அரகண்டநல்லூர் ஒழுங்குமுறை விற்பனைக் கூடத்தில் பணிக்கு சேர்ந்தார். 1956-இல் அரசுப் பணியைத் துறந்து திருச்சிராப்பள்ளியில் குடியேறினார்.  
1957 சனவரி 11 அன்று *குறள் முரசு* என்ற ஏட்டைத் தொடங்கினார். அதில் அரசியல் விழிப்புணர்வுக் கட்டுரைகளை எழுதிவந்தார். அவை பெரியாரால் போற்றப்பட்டு, *குடிஅரசு* இதழிலும் வெளியிடப்பட்டன.  
1957 நவம்பர் 26 அன்று இந்திய அரசியலமைப்பு நகலை எரித்துப் போராட்டத்தில் ஈடுபட்டார். இதற்காக 18 மாதம் கடுங்காவல் தண்டனை பெற்றார்.
# வே. ஆனைமுத்து

## செயல்பாடுகள்

### திராவிடர் கழகம் (1960-75)

1960-இல் மீண்டும் திருச்சியில் குடியேறி திராவிடர் கழகத்தின் (தி.க.) பணிகளில் தீவிரமாக ஈடுபட்டார். பொருளாதார தேவைக்காக 1963 முதல் 1975 வரை *தமிழ்நாடு தனிப்பயிற்சிக் கல்லூரி*யை நடத்தினார். மாநிலம் முழுவதும் இயக்கப் பயிற்சி வகுப்புகளுக்கு வழிசெய்தார்.  
பொறியாளர் கு. ம. சுப்பிரமணியம், நோபுள் கோவிந்தராசலு போன்றோர் துணையுடன் 1970 மார்ச்சு 7 அன்று திருச்சியில் 'சிந்தனையாளர் கழகத்தை'த் தொடங்கினார். துவக்க விழாவில் பெரியார் கலந்து கொண்டு துவக்கிவைத்தார்.  
1971 முதல் 1974 வரை உழைத்து *பெரியார் ஈ.வே.ரா சிந்தனைகள்* என்ற மூன்று தொகுதிகளை தொகுத்து சிந்தனையாளர் கழகத்தின் சார்பில் நூலாக்கினார். அத்தொகுப்பு நூல்களை 1 சூலை 1974 அன்று அப்போதைய தமிழ்நாட்டு முதலமைச்சரான மு. கருணாநிதி வெளியிட்டார்.  
1973 ஆகத்து 17 அன்று திருச்சியில் பாவேந்தர் அச்சகத்தைத் தொடங்கினார். அடுத்தாண்டு அதே நாள் தொடங்கி *சிந்தனையாளன்* என்ற திங்களிதழைத் தன் சொந்த பொறுப்பில் வெளியிட்டார்.  
பெரியாரின் மறைவுக்குப் பிறகான தி.க.வின் போக்குகளை விமர்சித்து மத்தியக்குழு உறுப்பினர்களுக்கு அச்சிட்ட அறிக்கைகளை அனுப்பியமைக்காக 1975 நவம்பர் 16 அன்று தி.க மத்தியக் குழுவில் இருந்தும், தி.க.வில் இருந்தும் நீக்கப்பட்டார்.
# வே. ஆனைமுத்து

## செயல்பாடுகள்

### பெரியார் சம உரிமைக் கழகம் (1976-88)

இன்றைய மயிலாடுதுறை மாவட்டம் சீர்காழியில் 1976 ஆகத்து 8 அன்று சேலம் அ. சித்தையன், சீர்காழி மா. முத்துச்சாமி, ஆ.செ. தங்கவேலு, ந. கணபதி, தக்கோலம், கா.ந.ஜலநாதன் ஆகிய தோழர்களின் துணையுடன் *பெரியார் சம உரிமைக் கழகம்* என்ற அமைப்பைத் துவக்கினார்.  
1978-இல் ஒன்றிய அரசுக் கல்வியிலும், வேலையிலும் பிற்படுத்தப்பட்டோருக்கு இட ஒதுக்கீடு கோரி அன்றைய குடியரசுத் தலைவர் நீலம் சஞ்சீவ ரெட்டியிடம் நேரில் கோரிக்கை வைத்தார். மேலும் உத்தரப் பிரதேச (உ.பி.) மாநிலம் முசாபர்நகரில் பிற்படுத்தப்பட்டோர் மாநாட்டைத் தொடங்கி வைத்தார். அதன் விளைவாக பீகார் மாநிலத்தில் முதன் முறையாகப் பிற்படுத்தப்பட்டோருக்கு 20% ஒதுக்கீடு வழங்கப்பட்டது.  
1979-இல் தில்லியில் பெரியார் நூற்றாண்டு விழாவை அன்றைய இந்தியத் துணைத் தலைமையமைச்சர் ஜெகஜீவன்ராமை வைத்துத் தொடங்கி வைத்தார். அக் காலத்தில் ஆனைமுத்துவால் தொகுக்கப்பட்ட "தந்தைப் பெரியாரின் இடஒதுக்கீடு" கருத்துக்களின் இந்தி மொழிபெயர்ப்பு வெளியிடப்பட்டது. இடஒதுக்கீடு தொடர்பில் அன்றைய இந்தியத் தலைமை அமைச்சர் மொரார்ஜி தேசாயைச் சந்தித்தார். இடஒதுக்கீடு குறித்த விழிப்புணர்வு பரப்புரைகளைப் அசாம், பீகார், கேரளம், கருநாடகம், இராசத்தான், உ. பி., மேற்கு வங்காளம் முதலிய மாநிலங்களில் நடத்தினார். தமிழ்நாட்டில் பிற்பட்டோருக்கு 31 விழுக்காட்டிலிருந்து 60 விழுக்காடாக உயர்த்தக்கோரி அன்றைய முதல்வர் ம. கோ. இராமச்சந்திரனிடம் கோரிக்கை வைத்தார். இதன் வழியே பிற்படுத்தப்பட்டோருக்கு 50 விழுக்காடு ஒதுக்கீடு வழங்கப்பட்டது.  
1980-இல் *சிந்தனையாளனி*ல் வெளிவந்த இவரின் கட்டுரைகள் தொகுக்கப்பட்டுப் பல நூல்களாக வெளிவந்தன. தலித்தியச் செயல்பாட்டாளர் கன்சிராம் நடத்திய அனைத்து இந்திய பிற்படுத்தப்பட்ட மற்றும் சிறுபான்மை சமூகங்களின் பணியாளர்கள் கூட்டமைப்பு (BAMCEF) கூட்டங்களில் தலைமையேற்கவும் சிறப்புரையாற்றவும் அழைக்கப்பட்டார்.  
1982-இல் ஆனைமுத்துவின் பல போராட்டங்களைத் தொடர்ந்து அன்றைய உள்துறை அமைச்சர் அவரைப் பேச்சுவார்த்தைக்கு அழைப்பு விடுத்தார். அதைத் தொடர்ந்து மண்டல் ஆணைக்குழு அறிக்கை, நாடாளுமன்றத்தில் வெளியிடப்பட்டது.
# வே. ஆனைமுத்து

## செயல்பாடுகள்

### மார்க்சியப் பெரியாரியப் பொதுவுடைமைக் கட்சி (1988-2021)

பெரியார் சம உரிமைக் கழகம், 13 மார்ச்சு 1988 அன்று மார்க்சியப் பெரியாரியப் பொதுவுடைமைக் கட்சி எனப் பெயர் மாற்றப்பட்டது.  
1991-இல் தில்லியில் பெரியார் பிறந்தநாள் விழாக்களையும், பிற வடமாநிலங்களில் பெரியார் கொள்கைப் பரப்புரைகளையும் முன்னெடுத்தார்.  
1994-இல் ஈழச் செயல்பாட்டாளர் எஸ். ஏ. டேவிட் துணையுடன் "பெரியார் ஈரா" (Periyar Era) என்ற ஆங்கிலத் திங்களிதழைத் தொடங்கினார்.  
1996- திருக்குறள் மாநாட்டை நடத்தினார். பெரியார் பற்றிய சொற்பொழிவு மற்றும் ஆய்வுக்காக மலேசியா சென்றார். வட இந்தியாவின் 30 மாவட்டங்களில் இடஒதுக்கீட்டைஆதரித்துப் பரப்புரை செய்தார்.  
2005-இல் மீண்டும் மலேசியாவுக்கும் அதன்பின் சிங்கப்பூர், மற்றும் இலங்கைக்கும் பயணம் செய்தார்.
# வே. ஆனைமுத்து

## படைப்புகள்

1. பெரியார் ஈ.வெ.ரா சிந்தனைகள் 3 தொகுதிகள் - தொகுப்பாசிரியர்
1. சிந்தனையாளர்களுக்குச் சீரிய விருந்து
1. தீண்டாமை நால்வருணம் ஒழிப்போம்
1. பெரியார் கொள்கைகள் வெற்றிபெற பெரியார் தொண்டர்கள் செய்ய வேண்டியது என்ன?
1. விகிதாசார இடஒதுக்கீடு செய்! (தமிழ் மற்றும் ஆங்கிலம்)
1. பெரியாரியல் - இரண்டு தொகுதிகள்
1. தத்துவ விவேசினி (தொகுப்பு)
# வே. ஆனைமுத்து

## தனி வாழ்க்கை

1954 ஆகத்து 22 அன்று பொன்னம்பலனார் தலைமையில் கடலூர் வண்ணரப்பாளையம் ஆ. சுப்ரமணிய நாயகர் - தையல்நாயகி இணையரின் மகள் சுசிலாவைத் திருமணம் செய்திருந்தார் ஆனைமுத்து. இவர்களுக்கு தமிழ்ச்செல்வி, பன்னீர்ச்செல்வம், அருள்செல்வி, வெற்றி, வீரமணி, அருள்மொழி, கோவேந்தன் என ஏழு பிள்ளைகள் உள்ளனர்.
# வே. ஆனைமுத்து

## மறைவு

புதுச்சேரியில் 2021 ஏப்ரல் 6 அன்று மாரடைப்பால் தமது 96-ஆம் அகவையில் மறைந்தார் ஆனைமுத்து. மறைவிற்கு முன்னர் கோவிட்-19 தொற்றால் சென்னை அரசு மருத்துவமனையில் தங்கி மருத்துவ சிகிச்சை பெற்றுக் கொண்டிருந்தார். அவரின் விருப்பத்தின்படி அவரது உடல் மருத்துவக் கொடையாக சென்னை போரூரில் உள்ள சிறீ இராமச்சந்திரா மருத்துவக் கல்லூரிக்கு ஏப்ரல் 7 அன்று மாலை 5:30 மணிக்கு அளிக்கப்பட்டது.
# காலுறை பொம்மை

**காலுறை பொம்மை** என்பது காலுறையைக் கொண்டு செய்யப்படும் ஒரு பொம்மையாகும். இப் பொம்மைகள் குழந்தைகளுக்கு வித்தை காட்டப் பயன்படுகின்றன. வித்தையாளர் பொம்மைக்குள் கையை நுழைத்து அசைத்தவாறே கதைக்கும் போது பொம்மை கதைப்பது போன்றிருக்கும்.  
வித்தையாளர் மறைந்திருந்து பொம்மை அணிந்த கையை மட்டும் வெளிக்காட்டுவார். அல்லது வித்தையாளரும் பொம்மையும் கதைப்பது போல நாடகம் அமையும். இதனைக் குரல் எறியவல்ல வித்தையாளர்கள் செய்யும்போது உண்மையாகவே வித்தையாளரும் பொம்மையும் கதைப்பது போல தோன்றும்.  
காலுறை பொம்மைகள் காலுறைகளையோ அதனையொத்த வேறு துணியையோ கொண்டு செய்யப்படுகின்றன. பழைய காலுறைகளைப் பயன்படுத்தி இவற்றை உருவாக்க முடியுமெனினும் பெரும்பாலும் புதிய காலுறைகள் பயன்படுகின்றன. வேறு பொருட்களை ஒட்டுவதன்மூலம் பொம்மைக்கு உருவம் வழங்கலாம். கண்களாகப் பொத்தான்களையும் தலைமயிராகக் கயிறையும் ஒட்டலாம்.  
இந்த நாடக விளையாட்டு பெரும்பாலும் குழந்தைகளுக்கு பள்ளியில் செய்துக்காட்டப்படுகிறது. ஆரம்பப் பள்ளிகளில் குழந்தைகளுக்கு இது கற்பிக்கப்படுவதுமுண்டு. தொலைக்காட்சிகளிலும் காலுறை பொம்மை நாடகங்கள் ஒளிபரப்பாகின்றன.
# இராமசாமி தமிழ்க் கல்லூரி

**இராமசாமி தமிழ்க் கல்லூரி** (*Ramasamy Tamil College*) என்பது தமிழ்நாட்டில் சிவகங்கை மாவட்டம், காரைக்குடி அருகே இழுப்பக்குடி சாலையில் அமைந்துள்ளது. இக்கல்லூரியில் இளங்கலை தமிழ் இலக்கியப் பட்ட வகுப்புகள் (பிலிட்) நடைபெறுகிறது. தமிழ் மொழியை வளர்க்கும் நோக்கோடு இக்கல்லூரி செயல்பட்டு வருகிறது. காரைக்குடியில் உள்ள அழகப்பா பல்கலைக்கழகம் அதன் இணைவு பெற்று இக்கல்லூரி செயல்பட்டு வருகிறது.
# சங்கரின் அனைத்துலக பொம்மைகள் அருங்காட்சியகம்

**சங்கரின் அனைத்துலக பொம்மைகள் அருங்காட்சியகம்** பெருமளவிலான பொம்மைகளைக் கொண்ட ஒரு அருங்காட்சியகம் ஆகும். இது இந்தியாவின் தலைநகரான டில்லியில் அமைந்துள்ளது. அரசியல் கேலிப்பட வரைவாளரான கே. சங்கர் பிள்ளை என்பவரால் இந்த அருங்காட்சியகம் அமைக்கப்பட்டது.
# சங்கரின் அனைத்துலக பொம்மைகள் அருங்காட்சியகம்

## அமைவிடம்

புது டில்லியில் உள்ள பகதூர் ஷா சஃபார் சாலையில் உள்ள *சிறுவர் புக் டிரஸ்ட்* கட்டிடத்தில் அமைந்துள்ள இந்த அருங்காட்சியகம், கட்டிடத்தின் முதல் மாடியில் 5,184.5 சதுர அடி (481.66 சதுர மீட்டர்) பரப்பளவில் அமைந்துள்ளது.
# சங்கரின் அனைத்துலக பொம்மைகள் அருங்காட்சியகம்

## அமைப்பு

அருங்காட்சியகத்தின் உட்பகுதி இரண்டு சமமான பகுதிகளாகப் பிரிக்கப்பட்டுள்ளது. ஒரு பகுதியில் ஐரோப்பா, ஐக்கிய அமெரிக்கா, ஆசுத்திரேலியா, நியூசிலாந்து, விடுதலை பெற்ற நாடுகளின் பொதுநலவாயம் ஆகியவற்றைச் சேர்ந்த பொம்மைகள் உள்ளன. மற்றப்பகுதியில் ஆசிய நாடுகளைச் சேர்ந்த பொம்மைகள் உள்ளன.  
வெவ்வேறு நாடுகளைச் சேர்ந்த பொம்மைகளுடன், இந்தியாவைச் சேர்ந்த பல்வேறு வகை ஆடைகளை அணிந்த 150 வகையான பொம்மைகளைக் கொண்ட சிறப்புப் பகுதியும் உண்டு. இப் பொம்மைகள் அருங்காட்சியகத்துடன் அமைந்துள்ள வேலைத்தலத்தில் உற்பத்தி செய்யப்படுகின்றன.
# பிர்லா தொழில்துறை, தொழில்நுட்ப அருங்காட்சியகம்

**பிர்லா தொழில்துறை, தொழில்நுட்ப அருங்காட்சியகம்** இந்தியாவின் மேற்கு வங்க மாநிலத்தின் தலைநகரான கொல்கத்தாவில் அமைந்துள்ளது. இது இந்தியாவில் உள்ள எல்லா அறிவியல் மையங்களினதும் அருங்காட்சியகங்களினதும் தாய் நிறுவனமான அறிவியல் அருங்காட்சியகங்களின் தேசிய அவையின் கீழ் இயங்கி வருகின்றது. இந்த அருங்காட்சியகம், வரலாற்றுப் பொருட்களைச் சேகரித்து, திருத்திப் பேணுதல், அறிலியலினதும், தொழில்நுட்பத்தினதும் வளர்ச்சிகளைக் காட்டல், நகரப் பகுதிகளிலும் ஊரகங்களிலும் அறிவியலையும், தொழில்நுட்பத்தையும் பரப்புதல், பள்ளிகளிலும் கல்லூரிகளிலும் புகட்டப்படும் அறிவியல் கல்விக்குத் துணையாக அமைதல், செலவு குறைந்த கருவிகளைப் பயன்படுத்தி அறிவியல் கற்பிப்பதற்கு ஆசிரியர்களைப் பயிற்றுதல், பள்ளிகள், கல்லூரிகள், பல்கலைக் கழகங்கள், தொழில்நுட்ப நிறுவனங்கள் போன்றவற்றுக்கு உதவுதல், மாதிரிக் காட்சிப்பொருட்களை வடிவமைத்து, மேம்படுத்தி, உருவாக்குதல் என்னும் செயல்களில் இந்த அருங்காட்சியகம் ஈடுபட்டுள்ளது.
# நாளந்தா தொல்லியல் அருங்காட்சியகம்

**நாளந்தா தொல்லியல் அருங்காட்சியகம்** இந்தியாவின் வட மாநிலங்களில் ஒன்றான பீகாரின் நாளந்தா மாவட்டத்தில் அமைந்துள்ளது. இது, உலகின் மிகப் பழைய பல்கலைக் கழகமும், துறவிமடத் தொகுதியுமான நாளந்தாவிலிருந்து அகழ்வாராய்ச்சியின் போது பெறப்பட்ட பொருட்களையும், ராஜகிரகம் பகுதியில் இருந்து பெறப்பட்ட தொல்லியல் பொருட்களையும் கொண்டுள்ளது.  
இங்குள்ள 13,463 அரும்பொருட்களில் 349 பொருட்கள் நான்கு காட்சிக் கூடங்களில் காட்சிக்கு வைக்கப்பட்டுள்ளன. நாளந்தாவிலிருந்து எடுக்கப்பட்ட பொருட்கள் கி.பி. ஐந்தாம் நூற்றாண்டுக்கும், 12-ஆம் நூற்றாண்டுக்கும் இடைப்பட்ட காலத்தைச் சேர்ந்தவை. ராஜகிரகத்திலிருந்து எடுக்கப்பட்டவற்றுட் சில சற்று முந்தியவை.
# நாளந்தா தொல்லியல் அருங்காட்சியகம்

## பீகார்

- பிகார் அருங்காட்சியகம்
- தொல்லியல் அருங்காட்சியகம், புத்தகாயா
- தொல்லியல் அருங்காட்சியகம், வைசாலி
- தொல்லியல் அருங்காட்சியகம், விக்ரம்சீலா
- சந்திரதாரி அருங்காட்சியகம்
- மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்களின் பட்டியல்